Уважаеми инж. Келешев, г–жо Янкова,

изпращам информацията за предстоящата стопанска мисия „Машиностроене и металообработка“ с молба да информирате вашите членове. Надяваме се с ваше съдействие да се осъществят ползотворни контакти между български и австрийски фирми.

Австрийско посолство - Търговски отдел организира на 8.11.2018г., от 10:00ч. до 16:00ч в хотел Holiday Inn в жк Младост стопанска мисия „Машиностроене и металообработка“.
В София ще пристигнат представители на няколко австрийски фирми, които търсят дългосрочно партньорство с български производители. Участващите фирми са:

- CONDOR HIGH TECH PARTS – търсят металообработващи фирми, които имат CNC машини (3-4-5 осови) и предлагат фрезоване, монтаж, заваряване, изработка на отливки, леене на пластмасови изделия под налягане, обработка на ламарина, заваряване на алуминиеви конструкции (фирмена презентация) 

- DOG IN THE BOX – търсят металообработващи фирми, които имат възможност да обработват алуминий – лазерно рязане, огъване, евентуално и прахово боядисване.

- Franz Rübig & Söhne GmbH & Co KG – фирмата се е развила от леярна до компания, предлагаща комплексни индивидуални решения за продукти от стомана и алуминий. Произвеждат скоби, шпленти и други елементи по заявка на клиентите. Търсят крайни клиенти и дистрибутори.(фирмена презентация)

- IMS Austria GmbH – фирмата предлага специални стомани - неръждаема стомана, калибрована стомана, инструментална стомана, конструкционна стомана, инженерна стомана, тръби и алуминий. Търси крайни клиенти. (фирмена презентация)

- KRAL AG – фирмата произвежда висококачествени и надеждни винтови ротационни помпи с отлични смукателни способности и минимална пулсация за всички видове корабни горива и смазочни масла. KRAL е първият производител на компактна и икономически атрактивна винтова ротационна помпа с магнитен съединител. Търсят крайни клиенти сред рафинериите, химическата/пластмасовата промишленост, морската индустрия, стоманодобивните заводи, нефтената и газовата индустрия, електроцентралите, производителите на котелни инсталации

	- PÖTTINGER LANDTECHNIK GMBH – произвеждат селскостопанска техника и търсят металообработващи фирми, които могат да предложат заваряване на конструкции, огъване и пробиване на тръби, пробиване, фрезоване, обработка на повърхността.
	


- VOGELBUSCH BIOPHARMA – произвеждат в България и по света съдове от хром-никел. Търсят доставчици на всички необходими материали, както и фирми, предлагащи механична обработка – разкрой, рязане, огъване, пробиване и др.

Моля, опишете във формуляра (B2b.pfd) с кои фирми и по кое време бихте желали да се срещнете.

При въпроси или необходимост от допълнителна информация, можете да се обърнете към Петя Галинова, тел. 02 452 29 65 или 0888 28 43 48.

С уважение,

Улрике Щрака 
Търговски съветник

Австрийско посолство
